Ասյան մի քայլ արեց դեպի հանգուցյալ հայրը: Մի քայլ էլ: Ծուխը խտացավ: Սենյակում մի տեղ լսվեց Ռոզի ձայնը: Նրան անծայր շղթայի պես հետևեցին մյուս կանայք: Բոլորը և ամեն բան ազդեցության և հակազդեցության, երաժշտության և ռիթմի պես կապված էին իրար: Բոլոր պատմությունները կապված էին միմյանց, այս պատմությունների տերերի տարբեր լինելը կարևոր չէր: Սա շարժում էր վերջ չունեցող շղթայի մեջ, շղթայի ամեն օղակում մի գործողություն էր կատարվում: Ամեն նոր ձայն մի այլ տեղ արձագանք էր տալիս: